Iktatási szám:

EGYÜTTMŰKÖDÉSI MEGÁLLAPODÁS
A KATASZTRÓFAVÉDELMI KÖZÖSSÉGI SZOLGÁLAT VÉGREHAJTÁSÁRA

amely létrejött

egyrészről a [FOGADÓ INTÉZMÉNY]

(székhely: ……………………………………………………………………………………………………………;

adószám: …………………………………………………………………………………………………………….;

képviseli: ……………………………………………………………………………………………………………)

– a továbbiakban: Fogadó intézmény –,

másrészről a [KÖZÉPFOKÚ NEVELÉSI-OKTATÁSI INTÉZMÉNY]

(székhely: ……………………………………………………………………………………………………………;

adószám: …………………………………………………………………………………………………………….;

OM-azonosító: ………………………………………………………………………………………………………;

képviseli: …………………………………………………………………………………………………………….)

– a továbbiakban: Oktatási intézmény – között (a továbbiakban együtt: Felek), az alábbi feltételekkel:

 1. A Felek megállapodnak abban, hogy a nemzeti köznevelésről szóló 2011. évi CXC. törvény 6. § (4) bekezdése alapján előírt közösségi szolgálat teljesítésének érdekében a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet / a szakképzésről szóló törvény végrehajtásáról szóló 12/2020. (II. 7.) Korm. rendelet alapján együttműködnek, és kölcsönösen törekednek arra, hogy az érintett tanulók teljesíteni tudják a jogszabályban előírt közösségi szolgálat teljesítésére előírt kötelezettségüket.

 2. A katasztrófavédelmi közösségi szolgálat lebonyolítása során a Felek az iskolai közösségi szolgálat teljesítésének katasztrófavédelmi megszervezéséről szóló 5/2025. (VI. 30.) BM OKF utasítás (a továbbiakban: utasítás) alapján az alábbiak teljesítésére vállalnak kötelezettséget:

2.1. A Fogadó intézmény

a) lehetőséget biztosít az általa meghatározott katasztrófavédelmi tevékenységi körök tekintetében a közösségi szolgálat végrehajtására, az irányítása alá tartozó – megfelelő személyi és tárgyi feltételekkel rendelkező – katasztrófavédelmi kirendeltség vagy hivatásos tűzoltó-parancsnokság szervezésében;

b) a katasztrófavédelmi közösségi szolgálattal kapcsolatos tájékoztatási és kapcsolattartási feladatokra az alábbi koordináló személyt jelöli ki:

 KKSZ végrehajtásának helye: (Szervezeti elem megnevezése)

 Koordináló személy neve: …………………………………

 Koordináló személy elérhetősége: …………………………………;

c) tanévenként meghatározza a foglalkozás időtartamát;

d) koordinátori feladatokat ellátó személyt biztosít a közösségi szolgálatot teljesítő tanuló közösségi szolgálati idejére. A Fogadó intézmény vezetője írásban gondoskodik a koordináló személy kijelöléséről az adott tevékenységi körökhöz kapcsolódó közösségi szolgálati órák megkezdése előtt legalább 5 nappal;

e) a kijelölést követően haladéktalanul tájékoztatja az Oktatási intézményt a koordináló személy feladatköréről és elérhetőségéről, illetve a tanulók által végezhető tevékenységekről;

f) a koordinátori feladatokat ellátó személy segíti a tanulót a katasztrófavédelmi közösségi szolgálattal összefüggő szervezeti és szakmai ismeretek megismerésében, a kapcsolódó feladatok ellátásában;

g) az utasítás 1. mellékletében meghatározott tevékenységi körök alapján felépülő programot ajánl a közösségi szolgálatot teljesítők részére;

h) garantálja a helyi sajátosságokat, a települési jellemzőket előtérbe helyező ismeretek megszerzését, ez irányú tevékenységek végzését;

i) a közösségi szolgálat során a tanulóval munkavégzésre irányuló szerződést nem köt;

j) a közösségi szolgálat teljesítéséért juttatást, bérezést, térítést nem biztosít;

k) tájékoztatja az Oktatási intézményt a közösségi szolgálat teljesítéséről szóló közösségi szolgálati napló aláírásának feltételeiről;

l) biztosítja az egészséget nem veszélyeztető és biztonságos tevékenységhez szükséges feltételeket, ha szükséges, a pihenőidőt, a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését, továbbá a tizennyolcadik életévét be nem töltött tanuló, illetve korlátozottan cselekvőképes nagykorú tanuló esetén a közösségi szolgálati tevékenység folyamatos szakszerű felügyeletét;

m) ha a tanulónak adott utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelemfelhívási kötelezettségének eleget tett;

n) a tanuló által a közösségi szolgálat során végzett tevékenységgel összefüggésben harmadik személynek okozott kárért a Fogadó intézmény felel. Amennyiben a kárt a tanulónak felróható magatartás okozta − jelen együttműködési megállapodás eltérő rendelkezésének hiányában −, a Fogadó intézmény a tanulótól követelheti kárának megtérítését;

o) amennyiben a tanuló bizonyítja, hogy

oa) a testi sérüléséből, illetve egészségkárosodásából eredő kára,

ob) a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Fogadó intézménytől kapott utasítással összefüggésben következett be, a Fogadó intézmény akkor mentesül a felelősség alól, ha bizonyítja, hogy azt a tanuló beleegyezésével okozta, szükséghelyzetben okozta, azzal arányos mértékben vagy jogszabály által megengedett magatartással okozta, és a magatartás más személy jogilag védett érdekét nem sérti, vagy a jogszabály a károkozót kártalanításra kötelezi. A Fogadó intézménynek nem kell megtérítenie a kárnak azt a részét, amely a tanulónak felróható magatartásából származott.

2.2. Az Oktatási intézmény

a) tájékoztatja a tanulóit a Fogadó intézmény által biztosított lehetőségekről;

b) szervezi és koordinálja a tanulók jelentkezését a Fogadó intézményben történő közösségi szolgálat teljesítésével kapcsolatban;

c) a Fogadó intézmény által igazolt közösségi szolgálati napló alapján igazolást állít ki a tanuló részére;

d) végzi a felkészítési programban szereplő felkészítő és záró foglalkozások megtartását;

e) a tanuló állami baleset-biztosítása, valamint a felkészítő órák során a balesetvédelmi felkészítések által gondoskodik a tanuló balesetvédelméről.

 3. A közösségi szolgálat teljesítése a hivatali munkarend figyelembevételével – 07.30–16.00 óra, pénteki munkanapon 07.30–13.30 óra között – zajlik, az Oktatási intézmény és a Fogadó intézmény által egyeztetett időpontokban.

 4. A közösségi szolgálat teljesítése megvalósulhat a Fogadó intézmény irányítása alá tartozó katasztrófavédelmi kirendeltség vagy hivatásos tűzoltó parancsnokság szervezésében és lebonyolításában. A végrehajtásba bevonhatják az utasítás szerinti szakmai közreműködő szervezeteket.

 5. Az együttműködési megállapodás felülvizsgálatát bármely fél kezdeményezheti, módosítani csak írásban lehet.

 6. A Felek az együttműködési megállapodástól való elállásra vagy a megállapodás azonnali hatályú felmondására jogosultak, ha

a) az együttműködési megállapodásban a megvalósításra meghatározott kezdő időponttól számított három héten belül a tevékenység nem kezdődik el, vagy a Felek a nekik felróható okból nem kezdeményezik, és a késedelem okáról ezen idő alatt írásban sem mentik ki, vagy

b) olyan körülmény merült fel, vagy jut a Felek tudomására, amely alapján a program teljesülése kétségessé válik, vagy más irányt vett, vagy

c) a jelen megállapodásban meghatározott feladat megvalósítása meghiúsul, tartós akadályba ütközik, vagy a jelen megállapodásban foglalt ütemezéshez képest jelentős késedelmet szenved, vagy

d) a Felek valamelyike a neki felróható okból megszegi a jelen megállapodásból, illetve az azzal kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.

 7. A Felek rögzítik továbbá, hogy az együttműködési megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.

 8. A Felek az együttműködési megállapodásból eredő esetleges jogvitákat elsősorban tárgyalásos úton kötelesek rendezni.

 9. Jelen együttműködési megállapodásban nem vagy nem kellő részletességgel szabályozott kérdésekben – különös tekintettel az együttműködési megállapodás módosítására és felmondására – a magyar jog szabályai, azon belül is elsősorban a Polgári Törvénykönyvről szóló 2013. évi V. törvény vonatkozó rendelkezései az irányadóak.

A Felek a jelen, ……… oldalból álló együttműködési megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás kettő eredeti, egymással mindenben megegyező példányban készült, amelyből a Feleket egy-egy példány illeti meg.

[HELY], 20……………

|  |  |
| --- | --- |
| [FOGADÓ INTÉZMÉNY] | [NEVELÉSI-OKTATÁSI INTÉZMÉNY] |
| [KÉPVISELŐ] | [KÉPVISELŐ] |